Marvin Ducksch
Marvin Ducksch (Dortmund, 1994. március 7. –) német labdarúgó, a Werder Bremen játékosa.

Klubcsapatban

A kezdetek 
Négyéves korában kezdte a labdarúgást, 1998-ban került az édesapja, Klaus Ducksch által edzett BSV Fortuna Dortmund 58 akadémiájára. A 2002–03-as szezonban fedezte fel a Borussia Dortmund, nyolcévesen került a klub utánpótlásába.

Borussia Dortmund 
Duckschot tartották az akadémia egyik legnagyobb tehetségének, hamar igazolta, nem hiába gondolják ezt, a 2011–12-es szezonban az U19-es bajnokságban 26 meccsen 16 gólt lőtt.

A 2011–12-es szezonban a Dortmund másodim csapatába került, első meccsén 2012. január 28-án 2–1-re nyertek a Bayer Leverkusen negyedosztályú tartalékcsapata ellen. Néhány meccs után belelendült, 5 egymást követő meccsen gólt lőtt, duplázott az SC Fortuna Köln és az SV Elversberg ellen, egy-egy gólt lőtt az 1. FSV Mainz 05, az 1. FC Köln és az Eintracht Frankfurt második csapatai ellen. A Borussia Dortmund II bebiztosította feljutását a harmadosztályba.

A 2012–13-as szezonban a profik közt is bemutatkozott az Alemannia Aachen elleni harmadosztályú meccsen, 2013. május 18-án ő lőtte a VfB Stuttgart tartalékcsapata elleni idegenbeli meccs egyetlen gólját. A 2013–14-es szezonra felkerült a Borussia Dortmund első csapatába, augusztus 3-án, a 2013–2014-es német labdarúgókupa első körében 3–0-ra verték az SV Wilhelmshavent, Ducksch megszerezte első találatát a Dortmund felnőttcsapatában.

2014 júniusában a szezon végéig kölcsönadták az SC Paderborn 07-nek. 2015. június 15-én aláírt a St. Pauli együtteséhez 3 évre. 2017 januárjában kölcsönbe került a Holstein Kiel csapatához, ahol a 2017–18-as szezonban gólkirályi címet szerzett. 2018 júniusában csatlakozott az élvonalban szereplő Fortuna Düsseldorf csapatához, 4 évre.

Válogatottban 
Ducksch 2009 és 2010 közt a német U15-ös és U16-os válogatott tagja volt. Az U17-es nemzeti csapatban 2010. szeptember 4-én debütált egy Stadthagenben rendezett barátságos meccsen Azerbajdzsán ellen. Rrészt vett a 2011-es U17-es labdarúgó-világbajnokságon is, a mexikói tornán bronzérmet szereztek. A vb csoportkörében betalált Ecuador ellen, a második körben az USA 4–0-s legyőzésekor is betalált, csakúgy, mint dortmundi csapattársa, Koray Günter.

Statisztikák

Klubcsapatban 
2019. március 2. szerint

1DFB-Pokal.
2DFL-Supercup.
3UEFA-bajnokok ligája és Európa-liga.

Sikerei, díjai

Válogatottban 
 Németország
U17-es labdarúgó-világbajnokság bronzérmes: 2011

Egyéni 
Bundesliga 2 gólkirály: 2017–18

Jegyzetek

Fordítás

További információk 
 
 
  
 Kicker profil
 Transfermarkt profil
 

1994-ben született személyek
Dortmundiak
Labdarúgócsatárok
Német labdarúgók
A Borussia Dortmund II labdarúgói
A Borussia Dortmund labdarúgói
Az SC Paderborn 07 labdarúgói
Az FC St. Pauli labdarúgói
A Holstein Kiel labdarúgói
A Fortuna Düsseldorf labdarúgói
A Hannover 96 labdarúgói
A Werder Bremen labdarúgói
A Bundesliga labdarúgói
A 2. Bundesliga labdarúgói
Élő személyek